**Csongrád Város Polgármesterétől**

Száma: Ref/115-1/2022

Témafelelős: Vastag-Szepesi Dóra kulturális referens

**E l ő t e r j e s z t és**

**Csongrád Városi Önkormányzat Képviselő-testületének**

**2022. november 24-én tartandó ülésére**

**Tárgy**: A Csongrádi Alkotóház nevének módosítása

**Tisztelt Képviselő-testület!**

A Csongrád Városi Önkormányzat fenntartásában működtetett Csongrádi Alkotóház 1975 májusában alakult meg az egykori Czájlik-szőlő területén. A város jelentős szakmai múlttal bíró kulturális intézménye. A közel 50 év alatt szakmai munkájának és nemzetközi rendezvényeinek köszönhetően német, lengyel, litván, román, indonéz, argentin, japán, koreai, holland, cseh, horvát, szlovák, francia, török, szerb, olasz, svéd, svájci, spanyol és magyar művészek látogattak el az intézménybe, ismerték meg Csongrád városát.

A képzőművészeti szakzsargonban, a művésztelep elnevezés már egy magasabb szakmai színvonalat képvisel, amire az intézmény eddigi eredményei és több évtizedes munkája alapján rászolgált.

A fentiek alapján javasolom a Tisztelt Képviselő-testületnek a Csongrádi Alkotóház nevének módosítását Csongrádi Művésztelepre.

Kérem a Tisztelt Képviselő- testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete *„A Csongrádi Alkotóház nevének módosítása”* című előterjesztést megtárgyalta, és az alábbi döntést hozta:

1. A Képviselő-testület a **Csongrádi Alkotóház**  09-423-13/2016. okiratszámú 38/2016.(II.26.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

Az Alapító Okirat 1.1. pontjában lévő szöveg a következők szerint módosul.

1.1. A költségvetési szerv

1.1.1. megnevezése: Csongrádi Művésztelep

1. A Képviselő-testület felhatalmazza a polgármestert, hogy a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

1. A képviselő–testület utasítja a jegyzőt, hogy az intézmények módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád Megyei Igazgatóságához.

Határidő: azonnal

Felelős: dr. Juhász László jegyző

1. A Képviselő-testület utasítja az érintett kulturális intézmény vezetőjét, hogy az intézmény Szervezeti és Működési Szabályzatát módosítsa, a névváltozásról tájékoztassa az intézmény szolgáltatóit, partnereit.

Felelős: intézményvezető

Határidő: 2022.december 31.

Erről jegyzőkönyvi kivonaton értesítést kap:

1. Képviselő-testület tagjai

2. Szepesi Dóra kulturális referens

3. a Csongrádi Alkotóház

Csongrád, 2022. november 15.

Bedő Tamás

polgármester